මීට අමතරව නුවරඑළිය, මහනුවර සහ යාපනය දිස්ත්‍රික්කවලින්ද ගෙවුණු දිනය තුළ ආසාදිතයින් 100 ඉක්මවමින් වාර්තා වුණා.මෙරට කොරෝනා මර්දන එන්නත්කරණ වැඩසටහන යටතේ ගෙවුණු දිනයේදී පළමු සහ දෙවැනි මාත්‍රා වශයෙන් ලබා දුන්එන්නත් මාත්‍රා ප්‍රමාණය 40,703 ක්.කොළඹ මහනගර සභා සීමාවේ වෙසෙන කොවිෂිල්ඩ් එන්තතේ පළමු මාත්‍රාව ලබාගත් වයස අවුරුදු 70ට වැඩි පුද්ගලයින් සඳහා එම එන්නතේ දෙවැනි මාත්‍රාව ලබාදීමේ වැඩපිළිවෙල අද සිට ආරම්භ වුණා.කොළඹ - සුගතදාස ක්‍රීඩාංගනයේ පිහිටුවා තිබූ එන්නත් මධ්‍යස්ථානයේදී සිදුවූ එන්නත් වැඩසටහනට පැමිණි පිරිසක් චෝදනා කළේ තමන්ට ස්ථාවර දුරකථනයට ලැබුණු දැනුම්දීමකට අනුව පැමිණියද ගැටලු‍ සහගත තත්ත්වයකට මුහුණ දීමට සිදු වූ බවයි.මේ අතර කොවිඩ් මරණ බැහැරලීම සම්බන්ධයෙන් සෞඛ්‍ය අමාත්‍යාංශ ලේකම්වරයා නිකුත් කර ඇති ලිපියකට මහජන සෞඛ්‍ය පරීක්ෂකවරුන් විරෝධය දක්වනවා.එසේම, බස්නාහිර පළාතේ සෞඛ්‍ය රියදුරන් අද සිට ලබන ජූලි 2 වනදා දක්වා වෘත්තීය ක්‍රියාමාර්ගයක් ආරම්භ කර තිබෙනවා.බස්නාහිර පළාත් ප්‍රවාහන හා ගිලන් රථ සංගමයේ සභාපති ප්‍රදීප් නිශාන්ත සිල්වා අද මාධ්‍ය හමුවක් කැඳවමින් සඳහන් කළේ වැටුප් සහ නිවාඩු ඇතුලු ගැටලු රැසක් මුල් කර ගනිමින් මෙම වෘත්තීය ක්‍රියාමාර්ගයට අවතීර්ණ වූ බවයි.මේ අතර, අද විශාල රථවාහන ප්‍රමාණයක් කොළඹ නගරය වෙත පැමිණෙන ආකාරයද දක්නට ලැබුණා.